Kaset a oe eta da Ekully evit kemer kenteliou latin. Siouaz ! E spered a chôme prennet; mil boan en devoa o teski. Ne gollas ket kalon evit-se. En em lakat a reas da bedi, da yun; mont a reas da bardonan da ve Sant-Yan-Fransez Rejis, evit goulenn ar chras da challout deski gwelloch, ha Doue a selaouas mouez e bedennou. Digemer a gavas er chloerdi bras ha, war bouez labourât kalz, e challas tizout ar velegiach.